Ingvald Rastad

Ingvald Aleksander Kristiansen Rastad (1891–1958)«Bisettelser mandag 22. desember», side 13, VG 20. desember 1958 var en norsk typograf og politiker, hjemmehørende i Arbeiderpartiet. Har var stortingsmann fra 1925 til 1927.

Rastad var i årene 1908 til 1912 elev ved Den tekniske aftenskole i hovedstaden. Han utdannet seg som typograf ved Emil Moestues trykkeri, og arbeidet senere ved Brøgger boktrykkeri, Grøndahl boktrykkeri, Steenske boktrykkeri og Centraltrykkeriet.

Fra 1909 til 1910 var han redaktør i Storm, månedsbladet til Norges Ungsocialistiske Forbund, et miljø som utviklet seg stadig mer i retning av anarkisme.

Rastad ble medlem av Oslo arbeiderpartis styre i 1918. Fra 1920 var han sekretær, og fra 1924 formann. Formannsvervet hadde han i første omgang til 1927, og deretter i en ny periode fra 1931 til 1933.Ifølge SND til 1933, ifølge Aftenposten til 1934: «Etterlyst: Den nye leder av Oslo Ap», side 6, Aftenposten 11. november 1992 Han var medlem av DNAs sentralstyre i årene 1918 til 1919, og igjen fra 1921 til 1927.«Rastad, Ingvald», Arbeidernes Leksikon, bind VI, Oslo 1936

Rastad ble innvalgt i Oslo bystyre i 1919, og satt der i fem perioder fram til 1934. Fra 1922 satt han også i formannskapet. I 1925 til 1927 satt han på Stortinget, innvalgt for DNA som 4. representant fra Oslo. Der satt han i Sosialkomiteen.

Han var far til AP-politikeren Elsa Rastad Bråten.«Bråten, Elsa Rastad» på stortinget.no

 Referanser 

 Eksterne lenker 


Kategori:Ap-politikere i Oslo
Kategori:Stortingsrepresentanter fra Ap
Kategori:Stortingsrepresentanter 1925–1927
Kategori:Personer fra Oslo